Z A P I S N I K

33. sjednice Vijeća Mjesnog odbora Gračani,
održane u četvrtak, 22. veljače 2024. u
objektu MO Gračani, Isce 15, s početkom u 18:00 sati

NAZOČNI ČLANOVI VIJEĆA:
Mirjana Štengl, Mirna Varga, Luka Perić, Tomislav Čegelj, Mladen Sabljić, Ines Udodovsky

ODSUTNA VIJEĆNICA:
Zdenka Novak

Predsjedava:  Mirjana Štengl
Zapisnik vodi: Ines Udodovsky

Predsjednica konstatira da je prisutan dovoljan broj članova Vijeća MO te da Vijeće može pravovaljano odlučivati, otvara 33. sjednicu Vijeća Mjesnog odbora Gračani te konstatira da je zapisnik 32. sjednice vijeća jednoglasno usvojen.

DNEVNI RED:

[bookmark: _heading=h.gjdgxs]1. Asfalterski program MO Gračani u 2024. – popis prioriteta
[bookmark: _heading=h.30j0zll]2. Zahtjev za korištenje prostora
[bookmark: _heading=h.1fob9te]3. Operacionalizacija druge radionice PP-a
[bookmark: _heading=h.3znysh7]4. Inicijativa za osnivanje kulturnog centra Gračani
5. Inicijativa za izgradnjom bazena u rekreacijske potrebe građana
6. Inicijativa za zatvaranje kasina Admiral
[bookmark: _heading=h.2et92p0]7. Inicijativa za osnivanjem gerontološke službe
[bookmark: _heading=h.tyjcwt]8. Poziv svim korisnicima prostora MS Gračani na zajednički sastanak zbog neadekvatnog održavanja prostora
9. Tekuća problematika	
10. Pitanja, prijedlozi, obavijesti, razno

Ad 1  Asfalterski program MO Gračani u 2024. – popis prioriteta, donošenje zaključka 

nakon što predsjednica informira vijećnike o asfalterskom programu koji će krenuti sa prioritetom, a to je  Majcenov put od kućnog broja 1 – 26, sredstva koja su predviđena su 173,000 Eura, financirat će se iz MO te iz VGČ.

[bookmark: _heading=h.3dy6vkm]Ad 2  Zahtjev za korištenje prostora - Zahtjev za prostor

ŠRC Zvonimir Štefanac, traži veliku dvoranu srijedom od 19-21, te  subotom od 14-17, zaključak je da se zahtjev jednoglasno prihvaća. 

Ad 3 Operacionalizacija druge radionice PP-a 

Vijećnik Čegelj je preuzeo odgovornost oko traženja ponuda za miksete. Potrebno je pronaći ponude za materijale koji su potrebni za drugu radionicu – sadnice, oprema za sađenje, vijećnik Čegelj napominje da je dobio ponude i za materijale za sađenje. 
Zaključak je da se svi vijećnici dogovore i zajedno koordiniraju realizaciju druge radionice, jer je predsjednica preuzela realizaciju prve radionice.


Ad 4 Inicijativa za osnivanje kulturnog centra Gračani 

inicijativa predsjednice MO, da pronađemo prostor koji bi se mogao koristiti u te svrhe i da uputimo inicijativu Gradu, budući da smo kvart bez knjižnice, kina i ikakvog drugog prostora koji bi poslužio u te svrhe.  Predsjednica predlaže da se „Admiral“ u Meridijanu ugasi i dio prostor koristi u svrhe kulturnog centra, međutim ovdje se radi o privatnom vlasništvu te se od te ideje za sada odustaje. Ideja ostalih vijećnika je osnovati centar u prostorijama MO ili Podgorca. Vijećnik Čegelj predlaže da se okupe sve udruge koje  djeluju u Gračanima i zajednički promisle o djelovanju kulturnog centra. Zaključak je da se na grupnom sastanku korisnika prostora MO oko kućnog reda izloži ideja među korisnicima prostora MO Gračani te da se saslušaju prijedlozi i ideje za ovu inicijativu. 


Ad 5  Inicijativa za izgradnjom bazena u rekreacijske potrebe građana 

Predsjednica informira vijećnike o inicijativi za bazenom u ovom dijelu grada, informacija koju je neformalno dobila od vijećnika u GČ Podsljeme Luke Maloče je da bi se možda u Markuševcu pored škole našla čestica koja pripada gradu za potrebe bazena. Predsjednica je preuzela na sebe te informacije provjeriti u GČ Podsljeme i informirati vijećnike na sljedećoj sjednici. 
Zaključeno je da vijećnici prihvaćaju inicijativu da se izgradi bazen, a razradit će se sa mjesnom samoupravom.


Ad 6 Inicijativa za zatvaranje kasina Admiral 

zaključak je vijećnika da se  o tome neće povesti rasprava budući da je to u privatnom vlasništvu. 


[bookmark: _Hlk172274106]Ad 7 Inicijativa za osnivanjem gerontološke službe 

Predsjednica navodi da postoji potreba u kvartu za gerontološkom službom te da bi jedna od prostorija u skorašnje izgrađenom domu zdravlja mogla biti namijenjena gerontološkoj službi, a isto tako, ako ne u Gračanima, možda u staračkom domu u Markuševcu. U neformalnom razgovoru sa dogradonačelnicom pri obilasku doma zdravlja Gračani predsjednica je upoznata kako je dogradonačelnica spomenula da se intenzivira rješenje ovog problema na nivou grada.
Zaključak je da svi vijećnici jednoglasno podržavaju ovu inicijativu.


[bookmark: _Hlk172274158]Ad 8 Poziv svim korisnicima prostora MO Gračani na zajednički sastanak zbog neadekvatnog održavanja prostora

Zaključak je da se sazove sastanak koji bi se održao u petak, 1. ožujka 2024. u 18,00 sati sa svim korisnicima prostora objekta mjesnog odbora, tada bi se dale generalne upute da se svi trebaju pridržavati kućnog reda. 
[bookmark: _Hlk172274205]Ad 9 Tekuća problematika – u ovoj točki dnevnog reda nije bilo nikakvih komentara niti  rasprave.


Ad 10 Pitanja, prijedlozi, obavijesti, razno -  u ovoj točki dnevnog reda također nije bilo rasprave .

 
Sjednica završila u 19.30

Klasa: 024-08/24-003/409
Urbroj: 251-13-11-2/003-24-2
Zagreb, 22. veljače 2024.

Zapisnik obradila: Mirela Gašpert Bertić



Zapisničarka: Ines Udodovsky, v.r.                   Predsjednica MO Gračani: Mirjana Štengl, v.r.

